सदैव बहू की शिकायत करने वाली शन्नो को लगता है बहू दिव्या चौबीसों घंटे उसकी देखभाल करती रहें। ’’शन्नो के मुंह पर था कि तेरी बीबी खुशकिस्मत है जो बाहर ही रहती है इसलिए उसे इंतजार नहीं करना होता वरना सभी औरतें अपने पतियों का इंतजार करती हैं पर कह नहीं पायी। कहीं यह उसके बाहर रहने पर शिकायत करने जैसा न लगे। यूँ भी शन्नो को लगता था कि दिव्या वैसी कोई दफ्तर की नौकरी तो करती नहीं थी, फिर भी जब-तब घर से बाहर होती थी और यह बात वह बेटे तक पहुँचा ही देना चाहती थी कि अगर कुछ गलत हो रहा है तो उसे खबर तो होनी ही चाहिए। पर गौतम इस पर ज्यादा गौर नहीं करता था। उसमें उसकी सहमति थी। पर शन्नो को इसका कोई अंदाजा नहीं था। जहाँ तक वह जानती थी बेटा उसका अपना था, लड़की परायी। इसलिए बेटे को हर बाहर वाले से होशियार करना शन्नो का फर्ज बनता था।’’ ६